b'\n_START_ARTICLE_\nFilmproducer\n_START_PARAGRAPH_\nEn filmproducer er den \xc3\xb8verst administrative leder af en filmproduktion. Produceren har det praktiske overblik over en filmproduktion og administrerer filmen fra id\xc3\xa9fase til f\xc3\xa6rdig film. Produceren har ogs\xc3\xa5 det \xc3\xb8konomiske ansvar overfor producenten/produktionsselsskabet. Desuden har produceren ansvaret for ans\xc3\xa6ttelse af filmhold og skuespillere, for produktionsplan samt afvikling af optageperiode; typisk ogs\xc3\xa5 udlejning og distribution.\n_START_SECTION_\nAssociate producer\n_START_PARAGRAPH_\nEn associate producer er en daglig administrator med ansvar for at filmens budget holdes og udgifter betales. En associate producer kan ogs\xc3\xa5 deltage under udviklingen af et manuskript.\n_START_SECTION_\nProducent\n_START_PARAGRAPH_\nEn producent (ogs\xc3\xa5 kaldet executive producer eller administrerende producent) er den \xc3\xb8verst \xc3\xb8konomisk ansvarlige og produktionsselsskabets repr\xc3\xa6sentant. Producenten organiserer projektet og finansieringen. I USA overv\xc3\xa5ger en producent typisk flere film administrativt.'